Mandragora

Ang mandragora (Ingles: mandrake) ay ang pangkaraniwang ngalan para sa mga miyembro ng mga halamang nasa saring Mandragora at kabilang sa pamilyang Solanaceae.  Katutubo ang mandragora sa lugar ng Mediteraneo at silangang Asya.  

May angking mga bulaklak na parang mga kampana ang mandragora.  Mayroon din itong malalaking mga dahon, at makapal na ugat.

Dating pinaniniwalaang mayroong mga katangiang mahiwaga o masalamangka ang mandragora.  Ginagamit na sangkap sa ilang mga gamot ang ugat nito.  Tinatawag ding "mandragora" ang podopil o "Mansanas ng Mayo", isang halaman sa Hilagang Amerika.  Ayon sa Tanakh at sa Bibliya, ginagamit ang mandragorang may dilaw na bunga at kawangis ng mansanas bilang pantulong sa mga naglilihi.  Gayundin, ang mandragora ay itinuring din na isang halamang nakakapukaw sa damdaming mahalay ng isang tao.

Mga sanggunian

Solanaceae
Mandragora
Mga halaman sa Bibliya